Zoltán Jurko

Zoltán Jurko (* 25. január 1940 – † 18. november 2021) bol slovenský silový trojbojár a tréner silového trojboja.

Život 
Vzpieraniu sa začala venovať počas základnej vojenskej služby v rokoch 1959 – 1961. V tomto športe pokračoval počas svojho zamestnania v Ostrave (1962 – 1964) a od roku 1974 pôsobil v Telovýchovnej jednotke Zemplín Michalovce. Zúčastnil sa mnohých súťaží v silovom trojboji, pričom k jeho najvýznamnejším úspechom patrí titul majstra Slovenska, majstra Európy a majstra sveta, ako aj stanovenie viacerých národných, európskych a svetových rekordov v kategórii Masters. Zároveň sa organizačne podieľal na usporiadaní viacerých krajských a majstrovských súťaží na Slovensku.

Od roku 2003 sa venoval aj tréningu dorastencov a v roku 2005 po dohode s riaditeľom Spojenej školy Kollárova 17, Sečovce Ing. Milanom Leškaničom na tejto škole založil Oddiel silového trojboja.

Bol členom výboru Slovenskej asociácie silového trojboja a za svoj celoživotný prínos a rozvoj silového trojboja na Slovensku bol uvedený do Siene slávy silového trojboja.

Referencie 

Slovenskí siloví trojbojári
Slovenskí tréneri silového trojboja
Osobnosti zo Sečoviec